नोएडा। दिल्ली से सटे उत्तर प्रदेश के नोएडा में दारोगा की दादागीरी का मामला सामने आया है। देर रात एक दारोगा ने 28 साल के एक शख्स को गोली मार कर बुरी तरह से घायल कर दिया है। एक दूसरे युवक को भी पैर में गोली मारी गई है। दोनों घायलों का अस्पताल में इलाज चल रहा है। परिवार का आरोप है कि नशे में धुत दारोगा ने नकली एनकाउंटर करने की कोशिश की है। आरोप यह भी लग रहे हैं कि दारोगा और शख्स में कोई पुरानी रंजिश थी। मामला सामने आने के बाद एसएसपी ने कहा है कि जांच की जाएगी और अगर पुलिस अधिकारी दोषी साबित हुए तो उनके खिलाफ कार्रवाई की जाएगी।